Jan Utkilen

Jan Utkilen (født 10. desember 1946) er en norsk lege og politiker.

Han vokste opp i Fjell på Sotra som sønn av sogneprest Jakob Utkilen og stortingsrepresentant Sigrid Utkilen (født Røed). Han giftet seg i 1971 med Liv Synneva Ekerhovd. Mellom 1975 og 1989 var han bosatt i Roan i Trøndelag som turnuskandidat i Bjørnør, så distriktslege i Bjørnør og kommunelege i Roan. Deretter var han bosatt i Fjell som plansjef og konstituert kommunaldirektør for helse og sosiale tjenester i Bergen kommune, så kommunelege i Øygarden.

Utkilen var varaordfører i Roan fra 1984 til 1985 og ordfører fra 1986 til 1987, valgt for Høyre. Han var også medlem av Sør-Trøndelag fylkesting. I 1991 ble han innvalgt i Fjell kommunestyre, men brøt med Høyre i 1995 og ble deretter valgt for Sotralista. Utkilen var Fjells ordfører fra 2003 til 2007, valgt med støtte fra Arbeiderpartiet, Senterpartiet og Kristelig Folkeparti.

Referanser 

Ordførere i Fjell
Ordførere i Roan
Høyre-ordførere i Sør-Trøndelag
Norske leger
Personer fra Fjell kommune